_:nc6744d47f49446ea9e02242ad8b7df4axb0
<http://schema.org/articleBody>
"Επαγγελματίας ψαράς από την περιοχή των Δωδεκανήσων ήταν ο 54χρονος άνδρας, ο οποίος έχασε την ζωή του στην θαλάσσια περιοχή μεταξύ του Γέρο Γόμπου και Λαγκαδάκια Ληξουρίου το μεσημέρι της Τετάρτης. Νεκρός ανασύρθηκε 54χρονος άνδρας στην Κεφαλονιά, ο οποίος φέρεται να ψάρευε μέσα στην θάλασσα, ενώ πάνω στο καΐκι ήταν ένας συνάδελφός του, ο οποίος ήταν και αυτός που τον είδε να επιπλέει ξαφνικά χωρίς τις αισθήσεις του. Αμέσως και σε κατάσταση σοκ, σύμφωνα με το inkefalonia, ο άνδρας που βρισκόταν πάνω στο σκάφος ενημέρωσε τις Λιμενικές Αρχές και το ασθενοφόρο του ΕΚΑΒ, που περίμενε να παραλάβει τον άτυχο άνδρα, ο οποίος ωστόσο ήταν ήδη νεκρός.Το kefaloniapress, από την άλλη, αναφέρει πως οι πληροφορίες για τα αίτια του πνιγμού του ψαρά είναι για την ώρα συγχεχυμένες. Σύμφωνα με τελευταίες πληροφορίες, το πτώμα το έφεραν στο Λιμεναρχείο Ληξουρίου οι συνάδελφοί του από ψαροκάικο, δηλώνοντας ότι έπεσε από το καΐκι στη θάλασσα και πνίγηκε.O άτυχος άνδρας, ωστόσο, δεν φέρει τραύματα, βάσει των εκτιμήσεων των γιατρών του Μαντζαβινάτειου (ΓΝ Ληξουρίου).Το Λιμεναρχείο Κεφαλονιάς, ερευνά τα αίτια του τραγικού συμβάντος, ενώ η νεκροψία που έχει παραγγελθεί θα δείξει τα αίτια που ο 54χρονος έχασε την ζωή του."
<https://www.dikaiologitika.gr/eidhseis/koinonia/395753/mystirio-me-ton-thanato-54xronou-psara-stin-kefalonia-sygxexymenes-plirofories-den-ferei-traymata>